ARVAMUS									Tallinn, 14.10.2026
Korter 6 lae läbivajumise kohta

Tallinnas XXXXXXXXXXXXXX lae seisukorra vaatasime üle 13.10.2026. Ülevaatusel selgus järgmist:
1. Vaade korteri nr.6 toa laele, kus on toimunud läbivajumine
       		     [image: ]
Katus selle toa läbivajunud lae kohal jooksis aastaid läbi ja lagi on olnus altpoolt kindlustatud vineeri tahvlitega, millised kinnitatud seintele metallnurgikutega; kinnitused kahe laetala külge on andnud järele seoses nende talade alumise osa pehkimisega läbijooksude tagajärjel. Lae läbivajunud osa on olnud altpoolt kaetud valgeks värvitud kilega, et tõkestada vee tilkumist tuppa.
2. Hoone katus on remonditud – sarikaid tugevdatud, toolvärke täiendatud, laudist parandatud; laudis on pealtpoolt kaetud rullmaterjaliga (tõenäoliselt SBS), kuid räästad on lõpetamata kuna puuduvad räästaplekid ja sadevee rennid. Katuse läbijookse pärast selle remonti täheldatud ei ole, kuid vajunud lae kohal olevate  pööningu vahelae talade ristlõike alumine osa on praktiliselt hävinud:
    [image: ]    [image: ]
3. Vaadeldava toa lae taladest kaks asuvad praktiliselt toa külgseinte kohal ja kaks sümmeetriliselt toa keskosas, talade samm ~90cm; talad toetuvad välisseinale ja toa otsas asuvale siseseinale; taladele omakorda on toetatud sarikate toolvärk otsa siseseinast kaugusel ~1,3m ja sarikate tugipalk otsa välisseinast kaugusel ~0,5…0,8m.

LAETALAD ON VAJA TUGEVDADA VÕI ASENDADA ja VAHELAGI TAASTADA, selleks on vaja:
1. Tugistada lae läbivajunud osa, et tõkestada täidise ja pehkinud puidujääkide alla varisemine;
2. Tugistada laetalad toolvärgi asukohas, s.o. ~1,3m kaugusel otsmisest siseseinast;
3. Ettevaatlikult puhastada pööningul 4 talade vahet liivatäidisest ja muust prahist, et kindlaks teha kahjustunud talade arv ja ulatus;
4. Avada pööningu põrandalaudis niivõrd kui on vajalik nende talade toetumiskohtade selgitamiseks;
5. Laetalade pehkinud osad välja lõigata ja plombeerida lisades külgedele vajaliku ristlõikega lisatalad, vajadusel tala asendada või paigaldada nende vahele täiendav(ad);
6. Talade külgedele kinnitada tugiliistud 50x50mm ja nendele paigaldada veekindel vineer 15mm; talade alla rihtida OSB-plaadid;
7. Vanast liivatäidisest tühjendatud vahelae osa soojustada puistevillaga soovitusliku paksusega mitte vähem kui 400mm, s.t. see ala vaja piirata ~300…400mm kõrguse piirdega takistamast puiste valgumist või lendumist.

